Jovan Kiriot Geometar
Jovan Kiriot Geometar (10. vijek, Carigrad - ?), bizantski pjesnik. Njegov otac je Teodor koji je bio u državnoj službi i koji je svome sinu obezbjedio solidno obrazovanje u Carigradu. Jovanovi učitelji su poznati matematičar Nićifor, čuveni pravnik Teodor Dekapolit, djelatnici iz kruga naučnika bizantskog cara Konstantina VII Porfirogeneta. Jovan je bio u državnoj službi i imao titulu protospatara, ali to nije bilo njegovo jedino životno opredjeljenje. U starijoj dobi je napustio svjetovnu službu i prešao u Studitski manastir u Carigradu. Poslije 990. postao je mitropolit Melitine u Kapadokiji, na istoku Male Azije. Jovan Geometar je poznat po ogromnom književnom opusu koji obuhvata niz epigrama i pjesama, poema, himni, pohvala, komentara i retoričkih sastava. Njegovi stihovi interesantni su za historičare obzirom na to da su prepuni pratećih informacija i činjenica iz života i vremena careva Jovana I Cimiskija i vasilija II. Među takvim informacijama su i borbe Bizantinaca protiv Samuila i makedonskih Slavena. Jaovan Geometar je bio protivnik vladavine Vasilija II, a veličao je Nićifora II Folu i Jovana Cimiskija.